**PROJEKTNI ZADATAK**

Predmet nabave: Nabava usluge izrade softvera Virtualnog asistenta.

Oznaka i naziv iz jedinstvenog rječnika javne nabave (CPV):72212000-4 Usluge programiranja   
aplikacijske podrške.

Opis:

Projektni zadatak se odnosi na uslugu nabave izradu softvera (Virtualnog asistenta) u sklopu projekta Poduzetnički inkubator i akcelerator Antunovac KK.03.1.2.01.0012.

Virtualni asistent je interaktivni, online alat, povezan sa web stranicom projekta\* <http://pia-antunovac.hr/> i povezan sa e-mail adresom naručitelja. Mora biti jednostavan za upotrebu – „User Friendly“ te „Mobile Friendly“. Navigacija mora biti jasna i jednostavna, korisnik mora brzo doći do sadržaja koji traži. Softver mora biti prilagođen i za prikaz na mobilnim uređajima.

Softver/aplikacija mora biti prilagođena optimalnoj funkcionalnosti za osobe s različitim funkcionalnim sposobnostima, neke osobe ne mogu se koristiti mišem, npr. zbog oštećenja motorike te se u tom slučaju sve radnje koje se obavljaju uz pomoć miša moraju moći obaviti uporabom tipkovnice; slabovidne osobe možda trebaju promijeniti veličinu slova/znakova ili njihovu boju i/ili pozadinu kako bi osigurale optimalnu čitljivost.

Softverom se mora omogućiti nesmetano odvijanje slijedećih koraka procesa:

* Poduzetnik se prijavljuje putem korisničkog imena i lozinke u aplikaciju na postojećoj web stranici projekta unutar aplikacije Virtualni asistent.
* Poduzetnik nakon prijave popunjava interaktivni, zadani obrazac za prijavu projekta u kojem razrađuje svoju projektnu ideju putem sustava pitanja koji ga, ovisno o odgovorima, vode na slijedeće pitanje (if-than, if-than-else).

Osnovni sadržaj obrasca će se kreirati iz Vodiča za poduzetnike: <http://pia-antunovac.hr/wp-content/uploads/2018/03/vodic_za_poduzetnike_online-00000002.pdf> .

* Naručitelj, putem e-maila, dobija obavijest da je pristigla nova prijava poduzetnika.
* Naručitelj se prijavljuje unutar aplikacije, analizira pristigle prijave, sortira ih prema nekoliko kriterija te ih ocjenjuje i generira izvještaj o evaluaciji.
* Poduzetniku dolazi obavijest na njegovu e-mail adresu da je njegova prijava obrađena te da putem virtualnog asistenta može preuzeti izvještaj o evaluaciji njegove projektne ideje.

Softversko rješenje poslužit će kao baza poslovnih ideja. Dobivene podatke od poduzetnika naručitelj može obrađivati, sortirati, organizirati, grupirati unutar aplikacije.

Očekivani rezultat: Pružatelj usluge izradit će softversko rješenje za unos i evidentiranje te procjenu inovativnih poslovnih ideja poduzetnika radi pokretanja poslovanja i/ili pružanja novih proizvoda i usluga sukladno Uputama za korisnike sredstava vezano uz informiranje, komunikaciju i vidljivost projekata financiranih u okviru Europskog fonda za regionalni razvoj (EFRR), Europskog socijalnog fonda (ESF) i Kohezijskog fonda (KF) za razdoblje 2014.-2020. http://arhiva.strukturnifondovi.hr/UserDocsImages/Documents/Strukturni%20fondovi%202014.%20%E2%80%93%202020/Upute\_za\_korisnike\_za\_web\_FINAL.pdf.

U Antunovcu, 5. listopada 2018. godine

Stručno povjerenstvo za jednostavnu nabavu