POZIV NA DOSTAVU PONUDA

**U POSTUPKU JEDNOSTAVNE** **NABAVE**

**USLUGA IZRADE SOFTVERA (VIRTUALNI ASISTENT)**

Evidencijski broj nabave

EV: 13/18-2

**POZIV NA DOSTAVU PONUDA**

Temeljem Pravilnika o provedbi postupaka jednostavne nabave robe, radova i usluga objavljenog na internetskim stranicama [www.roda-antunovac.hr](http://www.roda-antunovac.hr/), molimo sve zainteresirane subjekte da nam dostave svoje ponude sukladno slijedećim podacima:

1. **OPĆI PODACI**
2. **Podaci o naručitelju**

Naziv: Agencija za održivi razvoj Općine Antunovac RODA d.o.o. za gospodarski i ruralni razvoj i poticanje poduzetništva

Sjedište: Braće Radića 4, 31216 Antunovac

OIB: 96058196229

Telefon: +385 31 670 499

Telefax: +385 31 670 495

Web adresa: [www.roda-antunovac.hr](http://www.roda-antunovac.hr)

E-pošta: [info@roda-antunovac.hr](mailto:info@roda-antunovac.hr)

Odgovorna osoba naručitelja: direktorica Nataša Tramišak, mag. iur.

1. **Komunikacija s ponuditeljima**

Gospodarski subjekti mogu zahtijevati dodatne informacije, objašnjenja ili izmjene u vezi s pozivom za podnošenje ponuda tijekom roka za dostavu ponuda putem elektroničke pošte maja.mrković@roda-antunovac.hr , kontakt osoba: Maja Mrković, mag. oec., tel. 031/670-497.

Gospodarski subjekti su dužni tijekom roka za dostavu ponuda pratiti i internetsku stranicu naručitelja na kojoj je objavljen poziv za podnošenje ponuda.

1. **Vrsta postupka nabave**

Naručitelj provodi otvoreni postupak jednostavne nabave usluga, objavom na internetskoj stranici Elektroničkog oglasnika javne nabave RH <https://eojn.nm.hr/Oglasnik/> te putem Internet stranice naručitelja.

1. **Evidencijski broj nabave**

13/18-2

1. **Procijenjena vrijednost nabave**

80.000,00 kuna (bez PDV-a).

1. **Vrsta ugovora**

Po provedenom postupku jednostavne nabave, s odabranim ponuditeljem sklopit će se Ugovor o nabavi usluga izrade softvera (Virtualnog asistenta).

1. **PODACI O PREDMETU NABAVE**
2. **Predmet nabave**

Usluga izrade softvera (virtualni asistent).

1. **Opis predmeta nabave**

Usluga se odnosi na izradu softvera Virtualnog asistenta, u sklopu projekta Poduzetnički inkubator i akcelerator Antunovac KK.03.1.2.01.0012. Pružatelj usluge izradit će softversko rješenje za unos i evidentiranje te procjenu inovativnih poslovnih ideja radi pokretanja poslovanja i/ili pružanja novih proizvoda i usluga sukladno Projektnom zadatku u Prilogu I.

1. **Oznaka i naziv iz jedinstvenog rječnika javne nabave (CPV)**

72212000-4 Usluge programiranja aplikacijske podrške

1. **Mjesto izvođenja**

Uslugu će odabrani ponuditelj obavljati za naručitelja čije je sjedište u Antunovcu, Braće Radića 4.

1. **Duljina trajanja ugovora**

Duljina trajanja ugovora je do 7.8.2019. godine. Rok za izradu softverskog rješenja je 3 mjeseca od dana potpisa ugovora. Nakon izrade softverskog rješenja ugovaratelj će održavati softver do isteka ugovora.

1. **ROKOVI**
2. **Datum, vrijeme i mjesto dostave ponuda**

Ponude treba dostaviti do 26.10.2018. godine do 12 sati.

Ponude se podnose u zapečaćenoj omotnici Agenciji za održivi razvoj Općine Antunovac RODA d.o.o. za gospodarski i ruralni razvoj i poticanje poduzetništva na adresu Braće Radića 4, 31216 Antunovac, s naznakom : „.**Nabava usluge izrade softvera (virtualnog asistenta), EV: 13/18-2, NE OTVARAJ**“ uz naznačeni ***naziv i adresu ponuditelja.***

1. **Rok valjanosti ponude**

Rok valjanosti ponude ne može biti manji od 60 dana od isteka roka za dostavu ponuda.

1. **Rok plaćanja**

Agencija za održivi razvoj Općine Antunovac RODA d.o.o. za gospodarski i ruralni razvoj i poticanje poduzetništva će, kao naručitelj, ugovorenu cijenu isplatiti izvršitelju na njegov IBAN račun u zakonskom roku po dostavljenom računu.

1. **OSNOVE ZA ISKLJUČENJE GOSPODARSKOG SUBJEKTA**
2. **Razlozi isključenja**

**15.1.** **Razlozi isključenja**

Temeljem članka 251. ZJN 2016 naručitelj će isključiti iz postupka nabave gospodarski subjekt ako utvrdi da:

1. je gospodarski subjekt koji ima poslovni nastan u Republici Hrvatskoj ili osoba koja je član upravnog, upravljačkog ili nadzornog tijela ili ima ovlasti zastupanja, donošenja odluka ili nadzora toga gospodarskog subjekta i koja je državljanin Republike Hrvatske pravomoćnom presudom osuđena za:

a) sudjelovanje u zločinačkoj organizaciji, na temelju

– članka 328. (zločinačko udruženje) i članka 329. (počinjenje kaznenog djela u sastavu zločinačkog udruženja) Kaznenog zakona

– članka 333. (udruživanje za počinjenje kaznenih djela), iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)

b) korupciju, na temelju

– članka 252. (primanje mita u gospodarskom poslovanju), članka 253. (davanje mita u gospodarskom poslovanju), članka 254. (zlouporaba u postupku javne nabave), članka 291. (zlouporaba položaja i ovlasti), članka 292. (nezakonito pogodovanje), članka 293. (primanje mita), članka 294. (davanje mita), članka 295. (trgovanje utjecajem) i članka 296. (davanje mita za trgovanje utjecajem) Kaznenog zakona

– članka 294.a (primanje mita u gospodarskom poslovanju), članka 294.b (davanje mita u gospodarskom poslovanju), članka 337. (zlouporaba položaja i ovlasti), članka 338. (zlouporaba obavljanja dužnosti državne vlasti), članka 343. (protuzakonito posredovanje), članka 347. (primanje mita) i članka 348. (davanje mita) iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)

c) prijevaru, na temelju

– članka 236. (prijevara), članka 247. (prijevara u gospodarskom poslovanju), članka 256. (utaja poreza ili carine) i članka 258. (subvencijska prijevara) Kaznenog zakona

– članka 224. (prijevara), članka 293. (prijevara u gospodarskom poslovanju) i članka 286. (utaja poreza i drugih davanja) iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)

d) terorizam ili kaznena djela povezana s terorističkim aktivnostima, na temelju

– članka 97. (terorizam), članka 99. (javno poticanje na terorizam), članka 100. (novačenje za terorizam), članka 101. (obuka za terorizam) i članka 102. (terorističko udruženje) Kaznenog zakona

– članka 169. (terorizam), članka 169.a (javno poticanje na terorizam) i članka 169.b (novačenje i obuka za terorizam) iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)

e) pranje novca ili financiranje terorizma, na temelju

– članka 98. (financiranje terorizma) i članka 265. (pranje novca) Kaznenog zakona

– članka 279. (pranje novca) iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)

f) dječji rad ili druge oblike trgovanja ljudima, na temelju

– članka 106. (trgovanje ljudima) Kaznenog zakona

– članka 175. (trgovanje ljudima i ropstvo) iz Kaznenog zakona („Narodne novine“, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.), ili

2. je gospodarski subjekt koji nema poslovni nastan u Republici Hrvatskoj ili osoba koja je član upravnog, upravljačkog ili nadzornog tijela ili ima ovlasti zastupanja, donošenja odluka ili nadzora toga gospodarskog subjekta i koja nije državljanin Republike Hrvatske pravomoćnom presudom osuđena za kaznena djela iz članka 251. točke 1. podtočaka od a) do f) ZJN 2016 i za odgovarajuća kaznena djela koja, prema nacionalnim propisima države poslovnog nastana gospodarskog subjekta, odnosno države čiji je osoba državljanin, obuhvaćaju razloge za isključenje iz članka 57. stavka 1. točaka od (a) do (f) Direktive 2014/24/EU,

Naručitelj zadržava obvezu isključiti gospodarskog subjekta iz postupka ukoliko se u postupku utvrdi da je gospodarski subjekt pravomoćno osuđen za počinjenja kaznenih djela koja su opisana u kasnijim izmjenama i dopunama Kaznenog zakona, a koje izmjene i dopune su objavljene u Narodnim Novinama broj 56/15., 61/15., 101/17., te čije biće kaznenog djela je moguće u cijelosti ili u najvećoj mjeri podvesti pod biće kaznenog djela za koja je GS osuđen po „starom“ KZ-u objavljenom u NN pod brojem 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.

Temeljem članka 252. ZJN 2016 naručitelj će isključiti iz postupka nabave gospodarski subjekt ako utvrdi da gospodarski subjekt nije ispunio obveze plaćanja dospjelih poreznih obveza i obveza za mirovinsko i zdravstveno osiguranje:

a) u Republici Hrvatskoj, ako gospodarski subjekt ima poslovni nastan u Republici Hrvatskoj, ili

b) u Republici Hrvatskoj ili u državi poslovnog nastana gospodarskog subjekta, ako gospodarski subjekt nema poslovni nastan u Republici Hrvatskoj.

Iznimno, naručitelj neće isključiti gospodarskog subjekta iz postupka ako mu sukladno posebnom propisu plaćanje obveza nije dopušteno ili mu je odobrena odgoda plaćanja.

**15.2. Način dokazivanja da ne postoje osnove za isključenje**

Javni naručitelj obvezan je kao dostatan dokaz da ne postoje osnove za isključenje sukladno članku 265. ZJN 2016 prihvatiti:

1. izvadak iz kaznene evidencije ili drugog odgovarajućeg registra ili, ako to nije moguće, jednakovrijedni dokument nadležne sudske ili upravne vlasti u državi poslovnog nastana gospodarskog subjekta, odnosno državi čiji je osoba državljanin, kojim se dokazuje da ne postoje osnove za isključenje iz članka 251. stavka 1. ZJN 2016,

2. potvrdu porezne uprave ili drugog nadležnog tijela u državi poslovnog nastana gospodarskog subjekta kojom se dokazuje da ne postoje osnove za isključenje iz članka 252. stavka 1. ZJN 2016,

3. ako se u državi poslovnog nastana gospodarskog subjekta, odnosno državi čiji je osoba državljanin ne izdaju dokumenti iz članka 265. stavka 1. ili ako ne obuhvaćaju sve okolnosti iz članka 251. stavka 1., članka 252. stavka 1. ZJN 2016, oni mogu biti zamijenjeni izjavom pod prisegom ili, ako izjava pod prisegom prema pravu dotične države ne postoji, izjavom davatelja s ovjerenim potpisom kod nadležne sudske ili upravne vlasti, javnog bilježnika ili strukovnog ili trgovinskog tijela u državi poslovnog nastana gospodarskog subjekta, odnosno državi čiji je osoba državljanin. Izjavu iz članka 265. stavka 2. u vezi s člankom 251. stavkom 1. ZJN 2016 može dati osoba po zakonu ovlaštena za zastupanje gospodarskog subjekta za gospodarski subjekt i za sve osobe koje su članovi upravnog, upravljačkog ili nadzornog tijela ili imaju ovlasti zastupanja, donošenja odluka ili nadzora gospodarskog subjekta.

**Napomena:** Primjer obrasca izjave o ne/postojanju osnova za isključenje priložen je u Prilogu IV. Poziva na dostavu ponuda.

Ponuditelj može uz ponudu priložiti dokaze iz točke 15.2. podtočke 1. i 2. Način dokazivanja da ne postoje osnove za isključenje ili neovjerenu izjavu iz podtočke 3., a ukoliko njegova ponuda bude ocjenjena kao ekonomski najpovoljnija ponuda, ponuditelj će biti pozvan u roku od najmanje 5 dana dostaviti ažurirane popratne dokumente i/ili ovjerenu izjavu iz podtočke 3.

1. **KRITERIJ ZA ODABIR GOSPODARSKOG SUBJEKTA**
2. **Sposobnost za obavljanje profesionalne djelatnosti**

Gospodarski subjekt mora dokazati svoj upis u sudsku, obrtni, strukovni ili drugi odgovarajući registar u državi njegova poslovna nastana.

* 1. **Način dokazivanja sposobnosti za obavljanje profesionalne djelatnosti**

Kao dokaz gospodarski subjekt dostavlja presliku izvatka iz sudskog, obrtnog, strukovnog ili drugog odgovarajućeg registra koji se vodi u državi članici njegova poslovnog nastana.

1. **Tehnička i stručna sposobnost**

Popis glavnih usluga pruženih u 2018. godini ili tijekom tri godine koje prethode toj godini. Popis sadržava naziv i vrijednost usluge, datum pružene usluge te naziv ugovorne strane. Popis mora biti ovjeren pečatom i potpisan od osobe ovlaštene za zastupanje gospodarskog subjekta.

* 1. **Način dokazivanja tehničke i stručne sposobnosti**

Kako bi ponuditelj dokazao svoju sposobnost mora biti razvidno da je gospodarski subjekt uredno izvršio minimalno jednu istu ili sličnu uslugu koja je predmet natječaja (izrada web stranica, aplikacija, web shop-ova i slično).

1. **PODACI O PONUDI**
2. **Način izrade ponude**

Pri izradi ponude ponuditelj se mora pridržavati zahtjeva i uvjeta iz Poziva na dostavu ponuda te ne smije mijenjati niti nadopunjavati tekst Poziva.

Kako bi ponuda bila prihvatljiva potrebno je dostaviti najmanje:

* Prilog II Ponudbeni list – ispunjen i potpisan
* Prilog III Prijedlog Ugovora – ispunjen i potpisan
* Dokaz da ne postoji razlog isključenja sukladno točki 15. ovog Poziva(prim. Prilog IV)
* Dokaze sposobnosti sukladno točkama 16. i 17. ovog Poziva
* Referencije iz prije izvršenih ugovora sukladno točki 19. ovog Poziva (ako je primjenjivo).

1. **Kriterij za odabir ponude**

Kriterij odabira ponude je ekonomski najpovoljnija ponuda.

1. Cijena – 70%

2. Referencije iz prije izvršenih ugovora – 30%

Radi lakšeg računanja svakom kriteriju prema njegovom relativnom značaju dodijeliti će se maksimalni broj bodova (zaokruženo na cijeli broj na način da se nakon decimalne točke ≥ 0,5 zaokružuje na slijedeći cijeli broj):

1. Cijena – 70% = 70 bodova

2. Referencije iz prije izvršenih ugovora– 30% = 30 bodova

Formula po kojoj se izračunava ekonomski najpovoljnija ponuda je:

T = C + R

T = ukupan broj bodova

C = broj bodova koji je ponuda dobila za ponuđenu cijenu

R= referencije iz prije izvršenih ugovora

**1. Cijena 70%**

Maksimalni broj bodova dodijelit će se ponudi s najnižom cijenom. Ovisno o najnižoj cijeni ponude ostale ponude će dobiti manji broj bodova, sukladno slijedećoj formuli:

C = (NC / CP) \* 70

C – broj bodova koji je ponuda dobila za ponuđenu cijenu

NC – najniža cijena ponuđena u postupku nabave

CP – cijena ponude koja je predmet ocjene

70 – maksimalni broj bodova

U ukupnu cijenu usluga treba uvrstiti sve troškove, bez poreza na dodanu vrijednost. Cijena mora biti izražena u kunama i nepromjenjiva do roka valjanosti ponude.

**2.** **Referencije iz prije izvršenih ugovora 30%**

Boduju se reference ključnih stručnjaka kojima raspolaže ili će raspolagati gospodarski subjekt.

Gospodarski subjekt će u ponudi radi dokazivanja referenci i dodjele bodova po ovom kriteriju dostaviti **životopise stručnjaka** koji će sudjelovati u izvršenju predmeta nabave., a u kojima je naveden popis referenci stručnjaka na koje se gospodarski subjekt poziva.

Broj bodova dodijelit će se ponudi u kojoj razvidno da je član tima stručnjaka (tim stručnjaka) uredno izvršio više od jedne iste ili slične usluge koja je predmet natječaja (izrada web stranica, aplikacija, web shop-ova i slično).

Ukoliko ponuditelj dostavi dokaz da je član tima stručnjaka (tim stručnjaka) izvršio samo jednu istu ili sličnu uslugu koja je predmet natječaja, neće mu se dodijeliti bodovi za odabir gospodarskog subjekta, odnosno ponuda će po ovom kriteriju dobiti 0 bodova.

Ovisno o broju referencija iz prije izvršenih ugovora ponude će dobiti broj bodova sukladno slijedećoj tablici:

R = 30 maksimalni broj bodova

|  |  |
| --- | --- |
| Referencije iz prije izvršenih ugovora (broj) | Bodovi |
| 2 reference | 2 |
| 3 reference | 3 |
| 4 reference | 4 |
| 5 reference | 5 |
| 6 referenci | 6 |
| 7 referenci | 7 |
| 8 referenci | 8 |
| 9 referenci | 9 |
| 10 referenci | 10 |
| 11 referenci | 11 |
| 12 referenci | 12 |
| 13 referenci | 13 |
| 14 referenci | 14 |
| 15 referenci | 15 |
| 16 referenci | 16 |
| 17 referenci | 17 |
| 18 referenci | 18 |
| 19 referenci | 19 |
| 20 referenci | 20 |
| 21 referenci | 21 |
| 22 referenci | 22 |
| 23 referenci | 23 |
| 24 referenci | 24 |
| 25 referenci | 25 |
| 26 referenci | 26 |
| 27 referenci | 27 |
| 28 referenci | 28 |
| 29 referenci | 29 |
| 30 referenci | 30 |

1. **Jezik ponude**

Ponuda se podnosi na hrvatskom jeziku.

1. **OSTALE ODREDBE**
2. **Jamstvo za uredno ispunjenje ugovora**

Ugovaratelj je dužan prije potpisivanja Ugovora naručitelju predati jamstvo za uredno ispunjenje Ugovora u vrijednosti 10 % (deset posto) ugovorenog iznosa bez poreza na dodanu vrijednost, u obliku bankovne garancije ili bjanko zadužnice koja mora biti potvrđena kod javnog bilježnika i popunjena i u skladu s Pravilnikom o obliku i sadržaju zadužnice i Pravilnikom o obliku i sadržaju zadužnice, bez uvećanja, sa zakonskim zateznim kamatama po stopi određenoj sukladno odredbi članka 29., stavka 2. Zakona o obveznim odnosima.

Ugovaratelj može umjesto jamstva za uredno ispunjenje Ugovora dati novčani polog u traženom iznosu. Novčani polog uplaćuje se na IBAN naručitelja HR5823400091110625226, model: HR68, poziv na broj: 9016-OIB uplatitelja, uz naznaku: Jamstvo za uredno ispunjenje obveza - EV: 13/18-2.

Jamstvo za uredno ispunjenje ugovora naplatit će se u slučaju povrede ugovornih obveza.

Neiskorišteno jamstvo naručitelj će vratit ugovaratelju nakon urednog izvršenja usluge.

1. **Primjena propisa**

Na postupak se primjenjuje Pravilnik o provedbi postupaka jednostavne nabave robe, radova i usluga koji je objavljen na internetskim stranicama naručitelja [www.roda-antunovac.hr](http://www.roda-antunovac.hr).

Otvaranje ponuda obavlja Stručno povjerenstvo za jednostavnu nabavu.

Otvaranje ponuda neće biti javno.

Obavijest o odabiru najpovoljnije ponude dostavit će se u roku od 30 dana od isteka roka za dostavu ponuda.

Ponuditelj može u roku od pet dana od primitka pisane odluke o odabiru uložiti Prigovor naručitelju na odluku o odabiru radi nepravilnosti u postupku nabave. Ponuditelj podnosi prigovor naručitelju u pisanom obliku. U prigovoru je potrebno navesti nepravilnosti sa obrazloženjem i prijedlog za otklanjanje nepravilnosti. Naručitelj će odgovoriti ponuditelju na prigovor u roku od osam dana od dana primitka prigovora. Naručitelj zadržava pravo poništiti nadmetanje, odnosno ne odabrati niti jednu ponudu uz navođenje razloga ne odabira.

U Antunovcu, 5. listopada 2018. godine

Stručno povjerenstvo za jednostavnu nabavu